
TRGOVAČKI SUD U RIJECI
      Rijeka, Zadarska 1 i 3

U   I M E    R E P U B L I K E   H R V A T S K E

R J E Š E N J E

	Trgovački sud u Rijeci, po sucu pojedincu Danieli Korlević, odlučujući o zahtjevu Financijske agencije, Regionalni centar Rijeka, Podružnica Rijeka, Frana Kurelca 8, za provedbu skraćenog stečajnog postupka nad pravnom osobom trgovačkim društvom A.G.K.A. društvo s ograničenom odgovornošću za trgovinu, Opatija, Antuna Mihića 3, OIB 15210205665, dana 04. svibnja 2016. godine 

r i j e š i o    j e

	Odbacuje se zahtjev za provedbu skraćenog stečajnog postupka nad pravnom osobom trgovačkim društvom A.G.K.A. društvo s ograničenom odgovornošću za trgovinu, Opatija, Antuna Mihića 3, OIB 15210205665.

Obrazloženje

	Predlagatelj je 01. ožujka. siječnja 2016. godine podnio sudu zahtjev za provedbu skraćenog stečajnog postupka nad pravnom osobom trgovačkim društvom A.G.K.A. društvo s ograničenom odgovornošću za trgovinu, Opatija, Antuna Mihića 3, OIB 15210205665 (dalje: pravna osoba).
 		U zahtjevu je naveo da dužnik na dan 25. veljače 2016. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 18.789,96 kn. 
		Prema odredbi čl.428. Stečajnog zakona (N.N. 71/15, dalje: SZ-a) sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana  
· ako nisu ispunjene pretpostavke za pokretanje drugog postupka radi brisanja iz sudskoga registra. 
	Prema potvrdi Financijske agencije Rijeka od 03. svibnja 2016. godine dužnik na računima i novčanim sredstvima na dan izdavanja potvrde nema nepodmirenih obveza.
	Kako dakle, nisu ispunjene pretpostavke za provođenje skraćenog stečajnog postupka nad pravnom osobom budući na njegovom računu nema nepodmirenih obveza, valjalo je temeljem citiranog zakonskog propisa i odredbe čl.358. Zakona o parničnom postupku (NN 34/91, 53/91, 91/92, 112/99, 117/03, 84/08, 123/08, 57/11, 148/11, 25/13 i 89/14) i u vezi s čl.10. SZ-a, odlučiti kao u izreci rješenja. 
 
U Rijeci, 04. svibnja 2016. godine
							                       		                      Sudac
      	                                             Daniela Korlević  
UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske.
Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl.19. st.1. i 2. SZ-a). 



DNA:
 - predlagatelju
- e-Oglasna ploča

Spis u kal. 5.6.2016. g.

U Rijeci, 04.5.2016.g.

Sudac
Daniela Korlević

